1975R0584 — SL — 04.11.2002 — 005.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:







(*) Ta akt ni bil nikoli objavljen v slovenščini.









▼B

UREDBA KOMISIJE (EGS) št. 584/75

z dne 6. marca 1975

o določitvi podrobnih pravil za uporabo javnega razpisa za izvozna nadomestila za riž







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, ob upoštevanju Uredbe Sveta št. 359/67/EGS ( 1 ) z dne 25. julija 1967 o skupni ureditvi trga za riž, kakor je bila nazadnje spremenjena z Uredbo (EGS) št. 476/75 ( 2 ), ob upoštevanju Uredbe Sveta št. 366/67/EGS ( 3 ) z dne 25. julija 1967 o določitvi splošnih pravil za podeljevanje izvoznih nadomestil za riž in meril za določanje zneskov takih nadomestil, kakor je bila nazadnje spremenjena z Uredbo (EGS) št. 478/75 ( 4 ), in zlasti člena 3a(2) Uredbe, ker predvideva člen 3a Uredbe št. 366/67/EGS, da se lahko izvozna nadomestila v ustreznih primerih določijo z javnim razpisom, povezanim z določeno količino; ker bi bilo treba določiti podrobna pravila za tak razpisni postopek; ker je treba za zagotovitev enakovrednega obravnavanja vseh zainteresiranih strank v Skupnosti organizirati javne razpise v skladu z enotnimi načeli; ker se v ta namen objavi sklep o začetku javnega razpisa v Uradnem listu Evropskih skupnosti, ki ga spremlja obvestilo o javnem razpisu; ker je namen določitve izvoznega nadomestila z javnim razpisom omogočiti boljše upravljanje trga; ker je zato bistveno, da ponudbe vsebujejo podatke, potrebne za njihovo presojo, in da jih spremljajo določena formalna zagotovila; ker je treba določiti največje izvozno nadomestilo; ker ta metoda omogoča, da se ponudbe sprejemajo glede na vse zadevne količine; ker lahko obstajajo tržne razmere, v katerih je na podlagi pregleda ekonomskih vidikov predlaganega izvoza jasno, da Komisija namesto določitve nadomestila v zvezi s ponudbami ne bi smela ukreniti ničesar; ker bi bilo treba za zagotovitev tega, da se izvoz opravi z dovoljenjem, izdanim na podlagi javnega razpisa, za ponudbo na javnem razpisu zahtevati varščino, ki se zaseže, če se ponudba umakne; ker je treba določiti postopke za obveščanje ponudnikov o izidu javnega razpisa in tudi o izdaji dovoljenja, potrebnega za izvoz dodeljenih količin; ker so ukrepi, predvideni s to uredbo, v skladu z mnenjem Upravljalnega odbora za žita, SPREJELA NASLEDNJO UREDBO:







Člen 1

▼M1

1. Odločitev o začetku razpisa iz člena 4(1) Uredbe (EGS) št. 1431/76 se sprejme po postopku iz člena 27 Uredbe (EGS) št. 1418/76.

▼B

Z navedenim sklepom se opredeli pogoje javnega razpisa. Ti pogoji morajo zagotavljati enak dostop za vse osebe s sedežem v Skupnosti in lahko izjemoma predpišejo poseben rok veljavnosti za izvozna dovoljenja, izdana v povezavi z zadevnim javnim razpisom.

▼M1

2. Začetek razpisa spremlja obvestilo o razpisu, ki ga sestavi Komisija. To obvestilo vsebuje med drugim datume za predložitev ponudb in podrobnosti o pristojnih organih držav članic, na katere je potrebno te ponudbe nasloviti. Lahko navaja tudi skupno količino, za katero se lahko določi največje izvozno nadomestilo v skladu s členom 5(1). ►M3 Med objavo javnega razpisa in prvim datumom za predložitev ponudb se dovoli najmanj 10-dnevni rok. ◄ Obvestilo mora vsebovati tudi končni rok za predložitev ponudb.

▼B

3. Tako sklepi iz odstavka 1 kot tudi obvestilo o javnem razpisu iz odstavka 2 se objavijo v Uradnem listu Evropskih skupnosti.

▼M1

Člen 1a

Razpis je lahko omejen na izvoz v določene države ali cone. V tem primeru zahtevek za dovoljenje in samo dovoljenje vsebujeta v polju 13 navedbo namembnih držav ali con, navedenih v uredbi o začetku razpisa. Dovoljenje omogoča izvoz na omenjeno destinacijo.

▼B

Člen 2

▼M4

1. Ponudbe, ki morajo biti pisne, se lahko dostavijo osebno pristojnemu organu države članice ali pa se pošljejo omenjenemu pristojnemu organu pisno prek telekomunikacij.

▼B

2. Ponudba mora navajati:

(a) razpis, na katerega se ponudba nanaša;

(b) ime in naslov ponudnika;

(c) vrsto in količino proizvoda, ki se bo izvažal;

▼M2

(d) the amount of the export refund proposed per tonne in ecus in kadar je to primerno

(e) v primerih, ko Komisija določi koeficient za dodelitev razpisnih količin v skladu s členom 5, tako najmanjšo količino, da se šteje, da ponudba ni bila vložena, če je dodeljena količina manjša od najmanjše količine.

▼B

3. Ponudba velja samo, če:

(a) se pred potekom roka za oddajo ponudbe predloži dokazilo, da je ponudnik položil varščino, potrebno za javni razpis;

(b) jo spremlja pisno zagotovilo, da bo v dveh dneh po prejemu v členu 6 navedenega obvestila o sprejemu ponudbe vložen zahtevek za izvozno dovoljenje za dodeljeno količino, skupaj z zahtevkom za vnaprejšnjo določitev izvoznega nadomestila, enakega tistemu, ki je naveden v ponudbi.

4. Ponudba, ki ni bila oddana v skladu z določbami tega člena ali vsebuje pogoje, ki so drugačni od tistih, navedenih v obvestilu o javnem razpisu, se ne upošteva.

▼M4

5. Ko je ponudba predložena, ne more biti umaknjena.

▼B

Člen 3

1. Nobene ponudbe se ne obravnava, če se ne položi ustrezna varščina.

Znesek take varščine se določi v Uredbi v zvezi z začetkom zadevnega javnega razpisa.

2. Ponudnik lahko položi varščino bodisi v gotovini ali pa v obliki jamstva, ki ga izda ustanova, ki izpolnjuje merila, ki jih določi zadevna država članica.

Vsaka država članica obvesti Komisijo o merilih, ki jih predpisuje v skladu s prejšnjim pododstavkom, Komisija pa o tem obvesti druge države članice.

Člen 4

1. Ponudbe pregledajo na zaprtih sejah pristojni organi držav članic. Osebe, prisotne pri obravnavi, imajo obveznost, da ne razkrijejo nobenih podrobnosti, povezanih s tem.

▼M5

2. Ponudniki dobijo individualno številko za vsak tedenski razpis. Številke se vsakokrat dodelijo naključno in ločeno. Ponudbe se identificirajo po številkah ponudnikov ter nemudoma sporočijo Komisiji.

▼B

Člen 5

▼M1

1. Na podlagi predloženih ponudb Komisija, po postopku iz člena 27 Uredbe (EGS) št. 1418/76, odloči, da bodisi določi največje izvozno nadomestilo, pri čemer zlasti upošteva merila, določena v členih 2 in 3 Uredbe (EGS) št. 1431/76, in/ali da ne dodeli nobenega naročila, glede na posamezni primer.

▼B

2. Če je največje izvozno nadomestilo določeno, se naročilo dodeli kateremu koli ponudniku, katerega ponudba navaja stopnjo nadomestila, ki je enaka največjemu nadomestilu ali je manjša od njega. ►M5 V primeru, ko so vložene ponudbe na ravni največjega nadomestila, se lahko hkrati z določitvijo slednjega lahko določi koeficient za dodelitev razpisnih količin. Slednja določitev se opravi v skladu s postopkom iz odstavka 1. ◄

Člen 6

Takoj ko Komisija sprejme odločitev iz člena 5(1), pristojni organ zadevne države članice pisno obvesti vse ponudnike o izidu njihove udeležbe na javnem razpisu.

▼M4

Člen 7

Varščina se lahko sprosti:

(a) če ponudba ni bila sprejeta;

(b) če je izbrani ponudnik dokazal, da je položil varščino, predpisano v členu 12 Uredbe Komisije (EGS) št. 891/89 ( 5 );

▼M5

(c) ponudba se šteje, da ni vložena v skladu s členom 2;

(d) komisija določi koeficient dodelitve. Količina, ki se sprosti, ustreza količini, ki ni sprejeta.

▼M4

Če obveznost iz člena 2(3)(b) ni izpolnjena, se varščina zaseže razen v primeru višje sile.

▼M1

Člen 8

1. Kadar ponudnik v predpisanem roku vloži zahtevek za izvozno dovoljenje iz člena 2(3)(b), se to izvozno dovoljenje izda za količine, za katere je bila njegova ponudba sprejeta. Predpisani roki se lahko podaljšajo v primerih višje sile.

2. Kadar se ne izpolni obveznost iz člena 2(3)(b), se razpisna varščina zaseže, razen v primerih višje sile.

▼B

Člen 9

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.